b'\n_START_ARTICLE_\nBernard Francis Law\n_START_PARAGRAPH_\nBernard Francis Law (4. marraskuuta 1931 Torre\xc3\xb3n, Meksiko \xe2\x80\x93 20. joulukuuta 2017 Rooma, Italia) oli katolisen kirkon yhdysvaltalainen pappi. H\xc3\xa4nest\xc3\xa4 tehtiin yksi kardinaaleista vuonna 1985.\n_START_SECTION_\nEl\xc3\xa4m\xc3\xa4\n_START_PARAGRAPH_\nBostonin arkkipiispana h\xc3\xa4n toimi vuodesta 1984. H\xc3\xa4n erosi virastaan 13. joulukuuta 2002 pedofiliaskandaalin ravisteltua arkkihiippakuntaa. H\xc3\xa4n jatkoi kuitenkin kirkollista uraansa; h\xc3\xa4n toimi esimerkiksi Santa Maria Maggiore -basilikan arkkipappina vuodesta 2004. H\xc3\xa4n my\xc3\xb6s osallistui \xc3\xa4\xc3\xa4nestysik\xc3\xa4isen\xc3\xa4 kardinaalina vuoden 2005 konklaaviin._NEWLINE_Torre\xc3\xb3nissa, Meksikossa syntynyt Law vihittiin papiksi 21. toukokuuta 1961. Piispaksi h\xc3\xa4net valittiin 22. lokakuuta 1973 ja ristittiin teht\xc3\xa4v\xc3\xa4\xc3\xa4n 5. joulukuuta 1973.'